**Габриел Гигов** Гр. Пловдив

e-mail: gabrielgigov80@gmail.com

Участие в конкурс

На вниманието на:

**хон. ас. Михаил Петров**

10 октомври 2021г.

**МОТИВАЦИОННО ПИСМО**

Уважаеми г-н Петров,

казвам се Габриел , на 25 години от град Пловдив и това би трябвало да бъде мотивационно писмо надявам се да бъде.  
Един ден когато бях малък и все още имаше компютърни зали с брат ми влезнахме в една с нагласата да играем някаква игра и да се забавляваме. С влизане ни в нея видяхме, че тя е препълнена и всеки играеше една и съща игра. Бяхме възхитени от случващото се и се затичахме за да видим от по близко тази игра. Не знаехме как се казва, но на екрана имаше едно човече което го контролираш с клавиатурата и мишката, отиваше при хора и животни, цъкаш различни магии и ги убиваш. Седяхме и гледахме с часове втренчени в екрана дори забравихме, че щяхме да играем и ние. След време разбрахме, че тази игра се казва World of Warcraft. Брат ми е по-голям от мен с 3 години и веднага я изтегли на нашия компютър в къщи и започнахме да я играем. Беше ми много интересно как е създадена, как хората са направили така красива, забавна, невероятна и великолепна игра. Казвам всички тези положителни думи защото и до ден днешен се играе от хиляди хора по света. Интереса в мен се възбуди и исках да разбера от къде са тръгнали тези хора, разбира се че от нулата, но в същото време са създали така игра и то в различни версии (expansion). Стана ми като мечта да създавам такива игри и да радвам децата, както аз съм се радвал в онзи ден в компютърната зала. Казах си един ден, искам да знам и да разбера как се случва всичко това с игрите защото ми доставяше удоволствие да играя. И хоп ето порасна и вече съм 4 курс програмиране, разбрах че се случва с години учене, пот на челото и не само с това и с много часове будуване. Game Development е писане на стотици редове код, лутане в грешки и подобряване на този код за оптимизирането на дадена игра. Мечтите са безплатни затова няма граници в мечтаенето, особено в главицата на едно малко дете. Порастваш сблъскваш се с коравия и труден живот, започваш да губиш своите детски мечти и се отклоняваш от пътеката по която си поел. Започва едно лутане из други малки пътечки в търсене на своята голяма пътека. Все още гледам от мой приятели който се занимават с Game Development и все още следя нещата, но в днешна дата съм се насочил към front-end developer. Може би в момента ми е най-интересно и забавно или може би защото е по-лесно знае ли човек. Каквото сабя покаже, но все пак съм сбъднал частица от мечтата на онова малко дете да съм в IT сферата. Въпреки че от 5 години работя в Dominos pizza и получих преди 3 дена предложение за повишение да стана част от мениджърския екип на фирмата. Времето ще покаже по коя пътека ще поема все пак в момента имам две и стотици малки бъдещи пътечки времето и живота е пред нас.   
  
  
  
С уважение:   
Габриел Гигов