**Алекс Манолов**

Гр. Пловдив

Мобилен: 0890 33 64 35

e-mail: [aleksmanolov99@gmail.com](mailto:aleksmanolov99@gmail.com)

Участие в конкурс

На вниманието на:

**хон. ас. Михаил Петров**

10 октомври 2021г.

**МОТИВАЦИОННО ПИСМО**

Уважаеми г-н Петров,

Казвам се Алекс, на 21 години от град Пловдив и това би трябвало да бъде мотивационно писмо, но дали е и дали ще бъде зависи изцяло и единствено от вас. Ако зависи от мен, може би щях да го редактирам на демотивационно писмо. Сега ще ви разкажа малко за мен, не че няма да погледнете CV-то и да видите същите опоменати неща, но все пак трябва да правя обем от съдържание, успокоявайки се, че се справям брилянтно с първото си мотивационно писмо. Завършил съм Френската гимназия в града ни, бях в профил с усилено изучаване на френски език и втори език английски. Бяха прекрасни 5 гимназиални години. Още докато учех там бях решил да се занимавам с „нещо“ в ИТ сферата. Бях много нахъсан, макар и да нямах никакво познание по даден програмен език. Приеха ме Софтуерно инженерство и докато науча работното време на инспекторката ни, вече се озовах в 4ти курс. М\*МКА МУ! Бях нахъсан да вляза и бях нахъсан и в първи курс. Всичко вървеше добре и по мед и масло както му се казва, докато не дойде пандемията. С идването на пандемичната обстановка и с трансформирането на формата ни на обучение от присъствена в онлайн хъсът ми започна да се изпарява, както се изпаряват и думите ми в момента и шансът ми това мотивационно писмо да е релевантно.

Бих желал да взема участие в конкурса, понеже нямам друг избор. Друга причина, поради която искам да взема участие в него е желанието и амбицията ми да науча нещо ново или да надградя нещо изучено. Уважавам стратегията ви за създаване на отбори състоящи се с по няколко човека, така макар и в домашни условия, се възражда малко или много комуникационната връзка подобна на тази в кафето в двора на университета, но с цел обучение и придобиване и утвърждаване на знания. Желанието ми да участвам в конкурса е изцяло обвързано с това да завърша успешно, както и да се впусна в научаването на нещо ново.

Когато порасна и се трансформирам в голям предприемач бих желал да имам своя собствена компания и екип, който да работи за мен(заедно с мен). А, ако ви звучи невъзможно, то тогава бих желал да стана материално независим(милионерче примерно) и неосъждан гражданин на Република Българи. Имам желание и да развивам бизнеси в ресторантьорския и хотелиерския сектор. Винаги съм искал да имам ресторант и хотел.

Сигурно се питате, защо съм записал софтуерно инженерство, а не туризъм в момента.

В IT индустрията бих искал да работя нещо, което ми харесва и ме удовлетворява. Бих се занимавал с Front-End. Харесва ми създаването на сайтове, реклама, дизайн. Харесва ми да виждам какво се случва, може би както би се изразил всеки. Не ми харесва да бълват купчина грешки и да прекарвам часове в търсене и разрешаване на проблем. Не бих работил нещо, което не ме удовлетворява, било то от гледна точка тежест на работа, колектив, заплащане. Ако ме попитате какво искам да работя в IT индустрията след 5 години, сигурен съм, че отговорът ми ще бъде различен. Няма как да имаш любима храна, ако не си опитал всяка.

С уважение,

**Алекс Манолов**

(бъдещ милионер)